text: Alfaro a Xàtiva, diàleg amb la història
  Andreu Alfaro és el gran escultor valencià del segle XX. Fins a desembre és pot contemplar la seua obra a Xàtiva. Una selecció de dèsset peces de dimensions considerables, titulada Alfaro a Xàtiva, diàleg amb la història, es mostra en diferents espais de la ciutat. L'espectacle és memorable. S'exhibeixen sobretot obres dels anys noranta i primeries del nou segle (també algunes dels vuitanta, com la impressionant Goethe al camp de Roma, instal·lada al convent de Sant Domènec). Alfaro assoliria un llenguatge personal fàcilment reconeixible. Les seues peces semblen dibuixos que han fugit del paper —«dibuixos a l'espai», els denominava. L'artista fou un referent del compromís polític i social, dels anhels de llibertat, democràcia i emancipació de molts valencians. Aquests dies, camejar per la Xàtiva més antiga permet fer-se una idea de com dialoga l'art contemporani amb els espais històrics. Ningú no s'hauria de perdre l'espectacle. L'Almodí, Sant Domènec i la plaça de la Seu ofereixen una experiència inoblidable i suggeridor.